钦定古今图书集成/理学汇编/学行典/第072卷 > 来知德省心录 > 《家本仲无欲斋记》宋·黄干
## 钦定古今图书集成/理学汇编/学行典/第072卷 > 来知德省心录 > 《家本仲无欲斋记》宋·黄干

家，本仲访予于干山之下，相与读周子、程子以及先
师朱子之书，探其端绪，以求其本原，至于周子“无欲
则静”之旨，本仲喟然叹曰：“入德之要，其在兹乎！是可
以名吾斋矣。盍为我言其义。”予嘉本仲择之精、信之
笃，幸吾党之有人，斯文之未坠也，为之言曰：“寂然不
动，心之体也。事物未接，思虑未萌，湛然纯一，如水之”
止，如衡之平，则其本静矣。蔽交于前，其中则迁，而欲
生焉，欲炽而益荡，感物而动者既失其节，寂然不动
者亦且纷纭胶扰而不能以顷刻宁，动静相因，展转
迷乱，天理日微，人欲日肆矣。故“主静者所以制乎动，
无欲者所以全乎静”，此周子之意，而亦有所自来也。
“艮其背不获其身，行其庭不见其人”，主乎静也。旦昼
之梏亡，则夜气不足以存，无欲则静也。岂惟圣贤之
教为然哉！春夏，阳之动也，秋冬，阴之静也。方其静也，
一物不生，万籁不鸣，木反于根，冰凝于渊，不若是，无
以嘘众阳而生万物。及其动也，物各赋物，天何心哉？
天且无心，欲何有焉？不若是，无以肃群阴而成岁功
矣。天且不违，而况于“人乎？夫健顺五常，性也；精气百
骸，形也；君臣、父子、夫妇、兄弟、朋友之交，道也。徇耳目
口腹之欲，以厌足其蕞尔之形，静以贼本然之性，动
以害当然之道，上以逆天地之化，下以违圣贤之教，
于禽兽奚择焉？诚能反而思之，天之所以予我者如
是其尊且贵也，先立乎其大者，则小者莫能夺焉。视
世之”功名富贵，人之所大欲，眇然若浮埃之在太空，
而况车马轻裘饱食之闲乎？盖将与造物者相从于
冲漠之境，而非人世之所能羁絷也。所谓襟怀洒落
如光风霁月者，其所存可知矣。周子推明无极动静
之义，以继孔孟不传之绪，而继之以“无欲则静”之一
言。至其论圣学，则曰“无欲则静虚动直”；论养心则曰
“无欲。则诚立明通。”然则圣《传》之枢要。学者之途辙。果
不出于斯言也哉。